[pic] | KOMISIJA EVROPSKIH SKUPNOSTI |

Bruselj, 5.6.2009

COM(2009) 258 konč.

POROČILO KOMISIJE

Letno poročilo Komisije o Jamstvenem skladu in njegovem vodenju v letu 2008 {SEC(2009) 745}

KAZALO

1. Pravna podlaga 3

2. Položaj sklada 31. decembra 2008 4

2.1. Finančna analiza 4

2.2. Računovodsko izkazovanje 6

2.3. Predhodno konsolidirani računovodski izkaz Jamstvenega sklada z 31. decembra 2008 6

2.3.1. Predhodno konsolidirana bilanca stanja Jamstvenega sklada 7

2.3.2. Predhodno konsolidirani izkaz poslovnega izida Jamstvenega sklada 11

3. Plačila iz sklada ali vanj 13

3.1. Pravna podlaga za plačila v Sklad iz splošnega proračuna 13

3.2. Plačila iz splošnega proračuna ali vanj med proračunskim letom 13

3.3. Obresti iz naložb likvidnih sredstev Sklada 13

3.4. Izterjave v primeru zamude dolžnikov 15

4. Obveznosti sklada 15

4.1. Zamujena plačila 15

4.2. Prejemek EIB 15

PRAVNA PODLAGA

Z Uredbo Sveta (ES, Euratom) št. 2728/94 z dne 31. oktobra 1994 (UL L 293, 12.11.1994, str. 1; „uredba“) je bil ustanovljen Jamstveni sklad za zunanje ukrepe („Sklad“) za poplačilo upnikov Skupnosti v primeru zamude upravičencev do posojil, ki jih odobri ali zanje da jamstvo Skupnost. Uredba je bila spremenjena z Uredbo Sveta (ES, Euratom) št. 1149/99 z dne 25. maja 1999 (UL L 139, 2.6.1999, str. 1), Uredbo Sveta (ES, Euratom) št. 2273/2004 z dne 22. decembra 2004 (UL L 396, 31.12.2004, str. 28) in nazadnje spremenjena z Uredbo Sveta (ES, Euratom) št. 89/2007 z dne 30. januarja 2007 (UL L 22, 31.1.2007, str. 1; „spremenjena uredba“). V skladu s členom 6 uredbe je Komisija finančno poslovodenje Sklada zaupala Evropski investicijski banki (EIB) na podlagi sporazuma, ki sta ga podpisali Skupnost in EIB 23. novembra 1994 v Bruslju in 25. novembra 1994 v Luxembourgu („sporazum“).

V skladu s členom 8.2 sporazuma mora banka vsako leto do 1. marca Komisiji predložiti letno poročilo o stanju Sklada in njegovem vodenju („izkaz finančne uspešnosti“) ter računovodski izkaz Sklada za predhodno leto („izkaz finančnega položaja Sklada“). Druge podrobnosti o poročilu za leto 2008 so na voljo v oddelku 2 Delovnega dokumenta služb Komisije („Priloga“).[1]

Obenem člen 7 spremenjene uredbe zahteva, da Komisija Evropskemu parlamentu, Svetu in Računskemu sodišču pošlje poročilo o položaju Sklada in njegovem vodenju za vsako proračunsko leto do 31. maja naslednjega leta.

POLOžAJ SKLADA 31. DECEMBRA 2008

Finančna analiza

Položaj Sklada je predstavljen na podlagi Mednarodnih standardov računovodskega poročanja (MSRP) ob zaključku proračunskega leta 2008. Sklad je znašal 1 091 447 384,92 EUR (glej oddelek 3 Priloge: Izkaz finančnega položaja Sklada dne 31. decembra 2008 po podatkih EIB). Skupna vsota od ustanovitve Sklada je naslednja:

proračunska plačila v Sklad; | +2 799 914 500,00 EUR |

zaporedni čisti letni izidi; | +676 733 999,20 EUR |

izterjava plačil, ki jih Sklad opravi za neizpolnjene obveznosti; | +576 705 008,19 EUR |

obračunana[2] provizija EIB za upravljanje in revizijski stroški v letu 2008 v višini plačil za leto 2009; | +689 972,32 EUR |

provizija, prejeta ob izterjavi z zamudo v letu 2002; | +5 090 662,91 EUR |

popravek zaradi uporabe mednarodnih standardov računovodskega poročanja (MSRP) za vrednotenje portfelja Sklada (glej točko „Rezerve“ v bilanci stanja obveznosti Jamstvenega sklada v oddelku 3 Priloge); | + 11 565 625,28 EUR |

odbitek uveljavljenih sredstev Sklada; | –477 860 856,19 EUR |

odbitek kontinuiranih vračil presežka Sklada v splošni proračun Evropske unije; | –1 901 620 000,00 EUR |

odbitek sredstev, vrnjenih v proračun v letu 2005, ki znašajo 9 % neplačanih operacij na dan 1. maja 2004, dodeljenih desetim novim državam članicam (glej spremembo Uredbe o Skladu iz leta 2004 v oddelku 1); | –338 831 402,07 EUR |

odbitek sredstev, vrnjenih v proračun v letu 2007, ki znašajo 9 % neplačanih operacij na dan 1. januarja 2007, dodeljenih Bolgariji in Romuniji po njuni pridružitvi EU na navedeni dan (glej spremembo Uredbe o Skladu iz leta 2004 v oddelku 1); | –260 940 124,72 EUR |

Finančni položaj Sklada 31. decembra 2008 | 1 091 447 384,92 EUR |

Skupna bilanca čistega stanja Sklada (tj. čistih denarnih sredstev Sklada) na dan 31. decembra 2008 znaša 1 182 717 412,60 EUR. To je vsota finančnega položaja Sklada v višini 1 091 447 384,92 EUR, zmanjšana za obračunane provizije EIB in revizijske stroške v višini 689 972,32 EUR, od katerih je 658 322,32 EUR provizij za upravljanje (prejemek EIB za leto 2008), ter prenos iz proračuna v višini 91 960 000,00 EUR, kot je bilo leta 2008 določeno za proračun za leto 2009.[3]

Člen 3 spremenjene uredbe[4] zahteva, da Sklad doseže ciljni znesek, ki je določen na 9 % skupnih neplačanih obveznosti iz vsakega posla, povečanih za neplačane zapadle obresti.

Tako so neplačana posojila in jamstva za tretje države povečana za obračunane obresti na dan 31. decembra 2008 znašala 14 183 712 378,94 EUR, od tega za 136 800 205,24 obračunanih obresti. Razmerje med sredstvi Sklada v višini 1 182 717 412,60 EUR in neplačanimi obveznostmi v smislu spremenjene uredbe je bilo 8,34 %. Ker je to nižje od ciljnega zneska 9 % skupnega zajamčenega neplačanega zneska (zaokroženi znesek je 1 276 530 000,00 EUR), je treba sredstva iz splošnega proračuna Evropske unije prenesti v Sklad, kot določa drugi odstavek člena 2 spremenjene uredbe. Znesek, ki se v letu 2009 vključi kot oblikovanje rezervacije v predhodnem predlogu proračuna za leto 2010, znaša 93 810 000,00 EUR.

Računovodsko izkazovanje

Ker se je Komisija odločila, da bo svoje izkaze predstavljala v skladu z novimi računovodskimi pravili, ki temeljijo na načelih mednarodnih računovodskih standardov za javni sektor in mednarodnih standardov računovodskega poročanja, so bili v skladu s temi načeli izdelani tudi predhodno konsolidirani računovodski izkazi, kot navaja Priloga.

Predhodno konsolidirani računovodski izkaz Jamstvenega sklada z 31. decembra 2008

Skupni znesek predhodno konsolidirane bilance stanja je 1 091 447 384,92 EUR. Znesek vključuje celotno vrednost Sklada, povečano za zaostala plačila, ki jih krije Sklad, pripisane zamudne obresti in druge računovodske posle, ter tako tvori celovit sklop računovodskih izkazov Sklada ob zaključku leta, ki se konsolidirajo v konsolidirani bilanci stanja EU.

Bistvene spremembe v predstavitvi izkazov so razložene v opombah in so tako skladne s številkami v računovodskem izkazu EIB, predstavljenem v Prilogi (odstavek 3.2).

Predhodno konsolidirana bilanca stanja Jamstvenega sklada

Bilanca stanja: sredstva (v EUR) | 2008 | 2007 |

Kratkoročna sredstva |

Kratkoročne terjatve | 983 923,27 |

Drugo | 983 923,27 |

Kratkoročne naložbe | 886 949 667,40 | 903 713 224,50 |

Portfelj za prodajo razpoložljivih sredstev – strošek | 857 292 051,50 | 893 521 021,50 |

Portfelj za prodajo razpoložljivih sredstev – aktuarska razlika | –633 286,00 | –5 928 251,48 |

Portfelj za prodajo razpoložljivih sredstev – popravek na pošteno vrednost | 11 509 579,98 | –3 895 732,16 |

Portfelj za prodajo razpoložljivih sredstev – časovne razmejitve | 18 781 321,92 | 20 016 186,64 |

Portfelj za prodajo razpoložljivih sredstev – oslabitev |

Denarna sredstva in njihovi ustrezniki | 204 497 717,52 | 249 260 720,52 |

Tekoči računi | 1 209 530,44 | 1 232 834,25 |

Kratkoročni depoziti – nominalno | 182 557 991,00 | 246 600 000,00 |

Obračunane obresti na kratkoročne depozite | 872 562,49 | 1 427 886,27 |

Drugi denarni ustrezniki – strošek | 19 842 008,01 |

Obračunane obresti na druge denarne ustreznike | 15 625,58 |

Kratkoročna sredstva skupaj | 1 091 447 384,92 | 1 153 957 868,29 |

SKUPAJ | 1 091 447 384,92 | 1 153 957 868,29 |

Bilanca stanja: obveznosti (v EUR) | 2008 | 2007 |

A. KAPITAL |

Kapital (Jamstveni sklad) | 298 522 973,21 | 424 272 973,21 |

Plačila iz proračuna | 298 522 973,21 | 298 522 973,21 |

(presežek, ki se plača v proračun) | 125 750 000,00 |

Rezerve | 11 565 625,28 | –3 627 413,49 |

Prva uporaba – rezerva poštene vrednosti | 56 045,30 | 268 318,67 |

Sprememba poštene vrednosti sredstev, razpoložljivih za prodajo | 11 509 579,98 | –3 895 732,16 |

Zbrani presežek/primanjkljaj | 732 583 019,02 | 679 821 791,09 |

Preneseni izidi | 732 583 019,02 | 679 821 791,09 |

Poslovni izid za zadevno leto | 48 085 795,09 | 52 761 227,92 |

Skupni kapital | 1 090 757 412,60 | 1 153 228 578,73 |

B. TEKOČE OBVEZNOSTI |

Obveznosti | 689 972,32 | 729 289,56 |

Drugo | 689 972,32 | 729 289,56 |

Kratkoročne obveznosti skupaj | 689 972,32 | 729 289,56 |

SKUPAJ | 1 091 447 384,92 | 1 153 957 868,29 |

Opombe k bilanci stanja:

- „Kratkoročne terjatve/drugo“ se nanaša na znesek uveljavljenih sredstev iz Sklada. Znesek vključuje kapital, obresti in kazni, ki se plačajo v proračun Evropske unije po sprostitvi garancije Sklada.

- Razlika v „zbranem presežku“ v kapitalu v primerjavi s finančnim položajem Sklada, predstavljenim v odstavku 3.3 Priloge, je pojasnjena s kontinuiranimi vračili terjatev in kazni v Sklad.

- „Obveznosti iz poslovanja/drugo“ za leto 2008 vključuje provizije EIB za upravljanje, revizijske stroške, obračun revizijskih stroškov za zaprtje računov in obračun pristojbin za izterjatev, ki se plačajo EIB po plačilu kazenskih taks Skladu.

Predhodno konsolidirani izkaz poslovnega izida Jamstvenega sklada

Konsolidirani izkaz poslovnega izida Jamstvenega sklada (v EUR) | 2008 | 2007 |

Prihodki iz finančnih poslov | 48 907 685,22 | 53 711 135,24 |

Prihodki od obresti |

Prihodki od obresti iz denarnih sredstev in njihovih ustreznikov | 8 095 172,09 | 10 018 308,25 |

Prihodki od obresti iz razpoložljivih sredstev za prodajo | 39 622 151,89 | 40 792 525,60 |

Drugi prihodki od obresti |

Pozitivne tečajne razlike | 105 124,43 |

Iztrženi dobiček od prodaje sredstev, razpoložljivih za prodajo | 1 085 236,81 | 2 900 301,39 |

Zmanjšane izgube zaradi oslabitve sredstev, razpoložljivih za prodajo |

Drugi finančni prihodki |

Odhodki za finančne posle | –821 890,13 | –949 907,32 |

Stroški obresti |

Stroški obresti iz denarnih sredstev in njihovih ustreznikov |

Negativne tečajne razlike | –115 874,33 |

Realizirana izguba od prodaje sredstev, razpoložljivih za prodajo |

Izguba zaradi oslabitve sredstev, razpoložljivih za prodajo |

Drugi finančni stroški | –821 890,13 | –834 032,99 |

od tega: provizije za upravljanje | –658 322,32 | –835 014,05 |

PRESEŽEK IZ DEJAVNOSTI, KI NISO POVEZANE S POSLOVANJEM | 48 085 795,09 | 52 761 227,92 |

PRESEŽEK IZ REDNEGA POSLOVANJA |

Izjemni dobički |

Izjemne izgube |

PRESEŽEK IZ POSEBNIH POSTAVK |

POSLOVNI IZID ZA ZADEVNO LETO | 48 085 795,09 | 52 761 227,92 |

Opomba k predhodno konsolidiranemu izkazu poslovnega izida:

„Drugi finančni stroški“ vključujejo provizije EIB za upravljanje, revizijske stroške, obračun revizijskih stroškov za zaprtje računov in obračun pristojbin za izterjatev, ki se plačajo EIB po plačilu neplačanih kazenskih taks Skladu.

PLAčILA IZ SKLADA ALI VANJ

Pravna podlaga za plačila v Sklad iz splošnega proračuna

V skladu s spremenjeno uredbo velja novo pravilo za zagotavljanje sredstev Sklada. V zvezi s tem je ena glavnih prednosti zadevnega sistema njegova enostavnost in zanesljivost glede proračunskih zahtev, saj so znane vse vrste zajetih poslov (EIB, MFA, Euratom posojila), zanje pa pri izračunu ciljnega zneska velja isti odstotek, namreč 9 % posojil in neplačanih zavarovanih posojil.

Po Medinstitucionalnem sporazumu med Evropskim parlamentom, Svetom in Komisijo o proračunski disciplini in dobrem finančnem poslovodenju[5] se znesek, ki je na voljo za financiranje Sklada, zagotavlja prek proračunske postavke v rubriki 4 (Zunanji odnosi).

Plačila iz splošnega proračuna ali vanj med proračunskim letom

Glavni cilj spremembe uredbe iz leta 2007 je izboljšanje učinkovite uporabe proračunskih sredstev tako, da se sredstva Sklada zagotavljajo na podlagi opaženih zneskov neplačanih zavarovanih posojil.

Na podlagi neplačanih zavarovanih posojil v višini 12 427 580 000,00 na dan 31. 12. 2007 je bil v izkazu odhodkov v splošnem proračunu Evropske unije za leto 2009 pri proračunski postavki 01040114 „Zagotavljanje sredstev Jamstvenega sklada“ za leto 2008 dodan znesek 91 960 000,00 EUR, ki ustreza zagotavljanju sredstev za leto 2007. Znesek je bil 23. 1. 2009 plačan v eni transakciji iz proračuna v Sklad.

Obresti iz naložb likvidnih sredstev Sklada

Likvidna sredstva Sklada se vlagajo skladno z načeli upravljanja, določenimi v Prilogi k Sporazumu med Skupnostjo in EIB z dne 23. in 25. novembra 1994, kakor je bil spremenjen z Dopolnilnim sporazumom št. 1 z dne 17. in 23. septembra 1996, Dopolnilnim sporazumom št. 2 z dne 26. aprila in 8. maja 2002 in Dopolnilnim sporazumom št. 3 z dne 25. februarja 2008. 20 % Sklada je treba vložiti v kratkoročne finančne naložbe (do enega leta). Te naložbe vključujejo vrednostne papirje z variabilno obrestno mero, ne glede na njihove datume zapadlosti, ter vrednostne papirje s fiksno obrestno mero, ki jim preostaja največ eno leto do zapadlosti, ne glede na njihovo začetno zapadlost. To je zato, ker se vrednostni papirji s fiksno obrestno mero povrnejo v 100 % svoje nominalne vrednosti ob koncu dospelosti, medtem ko je vrednostne papirje z variabilno obrestno mero mogoče kadar koli prodati po ceni, ki je blizu 100 %, ne glede na preostalo obdobje veljavnosti. Da se ohrani ravnotežje med različnimi instrumenti, ki zagotavljajo potrebno likvidnost, se zadrži najmanj 100 000 000,00 EUR v denarnih naložbah, še zlasti bančnih depozitih.

Leta 2008 je celotni donos portfelja znašal 6,42 %.

Razmere na trgu so bile leta 2008 izredno težke, saj se je finančna kriza razširila in prizadela vse banke ter začela vplivati na realno gospodarstvo. Donosnost portfelja je bila pod merilom uspešnosti (o podrobnostih glej prilogo k odstavku 1.4.2 „Uspešnost“). Konec leta 2008 je ta neuspešnost dosegala 77,56 baznih točk. Neuspešnost Sklada je bila posebej opazna od sredine septembra po propadu družbe Lehman Brothers, občutno povečanje razlik v donosu pa je imelo negativen učinek na vrednostne papirje, ki ne izhajajo iz košarice obveznic, ki so podlaga za indekse Eurozone Sovereign Iboxx. Še zlasti obveznicam, ki so jih izdale vlade vzhodnoevropskih držav, v katerih ima portfelj Sklada svoje položaje, so v oktobru in novembru močno padle cene. Decembra 2008 je bila ta neuspešnost zaradi stabilizacije trga manj huda.

O seznamu bank, ki imajo dovoljenje za sprejemanje depozitov, se dogovorita Komisija in EIB. Prvotni seznam je bil zaradi nedavnih sprememb v ocenah bank redno posodobljen. Vse banke imajo za kratkoročne naložbe oceno najmanj P1 po bonitetni agenciji Moody's ali enakovredno oceno po bonitetnih agencijah Standard & Poor’s ali Fitch. Za naložbe, ki jih opravijo zadevne banke, veljajo pravila, ki zagotavljajo konkurenčno donosnost in preprečujejo koncentracijo tveganj.

Leta 2008 so prihodki od obresti iz denarnih sredstev in njihovih ustreznikov na tekočih računih Sklada in na vrednostnih papirjih znašali 48 802 560,79 EUR; porazdeljeni so bili takole:

- Iz depozitov in tekočih računov : 8 043 015,28 EUR ; to je odraz položaja na dan 31. decembra 2008, vključno z obrestmi na bančne depozite v višini 8 528 274,58 EUR in spremembami v obračunanih obrestih (539 698,20 EUR) v letu 2008. Tekoči računi so znašali 54 438,90 EUR, vključno z obrestmi na tekočih računih.

- Iz portfelja vrednostnih papirjev : 39 622 151,89 EUR; znesek vključuje 40 834 028,61 EUR v obrestih na vrednostne papirje in spremembe v obračunanih obrestih (1 234 864,72 EUR) na dan 31. decembra 2008. Obresti na vrednostne papirje nastanejo iz naložb v obliki vrednostnih papirjev, na podlagi načel vlaganja iz sporazuma, ki EIB daje pooblastilo za upravljanje likvidnih sredstev Sklada. Pri tej vsoti je treba znesek 22 988,00 EUR preračunati iz vrednostnih papirjev, vknjiženih med letom, kot razliko med vhodno in odkupno vrednostjo, porazdeljeno pro rata temporis po preostalem obdobju do dospelosti vrednostnih papirjev (ki ustrezajo razponu premije ali popusta, vknjiženega v izkaz poslovnega izida).

Prejete obresti se vknjižijo v rezultate proračunskega leta.

Izterjave v primeru zamude dolžnikov

12. decembra 2008 je bilo od Republike Argentine izterjanih 1 448 433,44 USD kazenskih obresti. Na dan 31. 12. 2008 Sklad ni bilo zneskov, ki bi jih Sklad moral izterjati.

OBVEZNOSTI SKLADA

Zamujena plačila

Skladu v letu 2008 ni bil predložen noben zahtevek za zamujeno plačilo.

Prejemek EIB

Drugi Dopolnilni sporazum k Sporazumu, podpisanem 26. aprila in 8. maja 2002, določa, da se prejemek banke izračuna na podlagi degresivne letne stopnje provizije za vsako ustrezno tranšo sredstev Sklada. Ta prejemek se izračuna na podlagi povprečja sredstev Sklada.

Prejemek banke za leto 2008 je bil določen na 658 322,32 EUR in je bil vknjižen v izkaz poslovnega izida ter dokumentiran kot časovne razmejitve (obveznosti) v bilanci stanja. Prejemek je bil plačan EIB v februarju 2009.

[1] SEC(2009)

[2] V navedeni znesek 689 972,32 EUR je vključenega 658 322,32 EUR provizij EIB za upravljanje in zunanjih revizijskih stroškov, ki so leta 2008 znašali 31 650,00 EUR (glej odstavek 3.6, kratkoročne obveznosti, v prilogi).

[3] Znesek 91 960 000,00 EUR je bil v Sklad vplačan 23. januarja 2009 iz splošnega proračuna Evropske unije.

[4] Spremenjena uredba določa, da finančne posle z državami pristopnicami, ki so zajeti v Skladu, po datumu pristopa še naprej krije jamstvo Skupnosti. Od navedenega datuma dalje to sicer niso več zunanji ukrepi Skupnosti in so vključeni neposredno v splošni proračun Evropske unije ter niso več zajeti v Jamstvenem skladu.

[5] UL C 139, 14.6.2006, str. 1.